Diari Oficial de la Generalitat Valenciana


Sumari del DOGV 3987, del 26-04-2001 (2001/3004)

Notificació de la resolució del recurs d'alçada amb el número de referència interna R-27/99.
--------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3004


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de referència interna R-27/99. [2001/3004]
  
De conformitat amb el que estableix l'article 59.4 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú, es procedeix a notificar al Sr. Juan José Tormo Sáez, Av. Peris y Valero, 101-1a (46436 València) la Resolució del Recurs d'Alçada amb el número de referència interna R-27/99.
  
Resolució
  
Examinat el recurs ordinari formulat pel Sr. Juan José Tormo Sáez contra resolució del Servei Territorial d'Arquitectura i Habitatge de València, en l'expedient per sol·licitud de visat i d'ajudes econòmiques directes per a adquisició protegida d'habitatge a preu taxat núm. 46/1T/3861/1996/250.
  
Antecedents de fet
  
Primer. Els interessats, adquirents d'un habitatge lliure usat, per mitjà d'escriptura de compravenda de data 4 d'octubre de 1996, van presentar en el Servei Territorial d'Arquitectura i Habitatge de València, sol·licitud de visat i d'ajudes econòmiques directes el dia 25 de novembre del dit any.
  
Segon. Per mitjà d'escrit de data 24 d'abril de 1997, el Servei Territorial va requerir als interessats, en els termes establits en l'article 71.1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, a fi que aportaren els documents que en dit escrit es relacionaven, entre altres:
  
- Haurà d'aportar acreditació de la superfície útil de l'habitatge i si és procedent, dels annexos vinculats objecte de protecció, o si no n'hi ha, mesurament d'arquitecte i aparellador, degudament visada pel col·legi oficial competent.
  
I es va posar en el seu coneixement que si transcorregut el dit termini no constava la seua presentació, l'expedient s'arxivaria sense més tràmit.
  
Segons consta en el revers del justificant de recepció que hi ha en l'expedient, la dita notificació es va rebre per la part interessada, en 14 de maig de 1997.
  
Tercer. A la vista de l'expedient, transcorregut el termini concedit sense que s'esmenaren, a juí del Servei Territorial els inconvenients notificats, es dicta amb data 21 d'octubre de 1999, resolució que acorda l'arxiu de la sol·licitud, per falta de presentació de la totalitat dels documents preceptius, amb devolució de la documentació en el seu dia presentada.
  
Quart. Contra la citada resolució el Sr. Juan José Tormo Sáez interposa recurs ordinari dins del termini i en la forma escaient, amb les al·legacions i documentació que consten en aquest i que es donen per reproduïdes en benefici de la brevetat.
  
Fonaments de dret
  
Primer. Aquesta Direcció General és competent per a la resolució del present recurs ordinari, tant pel que disposa l'article 114 i 116 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 225/1999, de 15 de desembre, del Govern Valencià (DOGV núm. 3648 de 20 de desembre).
  
Segon. El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer. De conformitat amb el que estableix l'article 71 de la mencionada Llei 30/1992 de 26 de novembre de LRJAP i PAC, ?Si la sol·licitud d'iniciació no reuneix els requisits que assenyala l'article anterior i els exigits, si és procedent, per la legislació específica, es requerirà a l'interessat perquè en un termini de deu dies, esmene les faltes o acompanye els documents preceptius, amb indicació que, si així no ho fera, se'l tindrà per desistit de la seua petició, i s'arxivarà sense més tràmit?.
  
Quart. Segons el que estableix l'article 23 del Reial Decret 2190/95 de 28 de desembre, sobre mesures de finançament d'actuacions protegibles en matèria d'habitatge, en relació amb l'article 5 del Decret 113/96 de 5 de juny del Govern Valencià, serà requisit imprescindible, entre altres, perquè es considere actuació protegible a preu taxat, que l'habitatge objecte de la sol·licitud d'ajudes, tinga una superfície útil que no sobrepasse els 120 metres quadrats.
  
Cinqué. Segons el que disposa l'article 6 de l'Ordre d'1 d'agost de 1996, del conseller d'Obres Públiques, Urbanisme i Transports, sobre desenrotllament i tramitació de les mesures de finançament d'actuacions protegibles en matèria d'habitatge, junt amb el model de sol·licitud (VPT 411) de visat de finançament qualificat, s'haurà d'aportar la documentació mínima que en el dit article es relaciona, entre altra:
  
- ?Opció de compra, contracte o escriptura que acredite la titularitat de l'habitatge, per quadruplicat, on conste... la superfície útil de l'habitatge ...traster i garatges vinculats i annexos si és procedent?.
  
Sisé. En el cas que ens ocupa, examinada la documentació que hi ha en l'expedient es comprova:
  
1. Que respecte a la superfície útil de l'habitatge adquirida, en la còpia simple de l'escriptura de compravenda presentada en el seu dia pels interessats, només figura que mesura una superfície de 150 metres, trenta-sis decímetres quadrats, sense especificar si és superfície útil o construïda.
  
2. Que la part interessada, no ha acreditat la superfície útil de l'habitatge objecte de la sol·licitud d'ajudes, tal com se li havia requerit, i incompleix el que disposa l'art. 6.B. de l'Ordre d'1 d'agost de 1996 del Govern Valencià.
  
3. Que, com a conseqüència del que manifesta l'expedient hi ha constància que es van incomplir els terminis assenyalats per a aportar la totalitat de la documentació preceptiva, d'acord amb el que disposa l'article 71.1 de la Llei 30/92 de 26 de novembre, de RJAP i PAC.
  
En conseqüència, no desvirtuant allò que s'ha adduït pels recurrents, el contingut de la resolució impugnada, procedeix confirmar aquesta.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari interposat pel Sr. Juan José Tormo Sáez, contra resolució del Servei Territorial d'Arquitectura i Habitatge de València de data 21 d'octubre de 1998, que queda confirmada.
  
Contra la present resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que puga exercitar qualsevol altre recurs que s'estime convenient.
  
València, 23 de juny de 2000.- El director general d'Arquitectura i Habitatge: José Mª García Zarco.
  
Conselleria d'Obres Públiques,
  
Urbanisme i Transports